Un nou Intercanvi de Corals tindrà lloc este divendres en l'Auditori Joaquín Rodrigo
28 de setembre 2017

![Imagen 1](/media/4nhe4irv/32orquestra-i-cor-lira-saguntina_cuerpo.jpg)![Imagen 2](/media/pc0be32b/32agrupacion-coral-ump_cuerpo.jpg)

Un nou Intercanvi de Corals tindrà lloc este divendres en l'Auditori Joaquín Rodrigo. Després de l'èxit aconseguit en l'intercanvi que va tindre lloc la passada setmana en el Teatre Begonya del Port de Sagunt, demà divendres 29 de setembre, a les 19.30 hores, l'Auditori acollirà l'intercanvi a Sagunt.

L'Intercanvi de Corals estarà protagonitzat per l'Agrupación Coral Lira Saguntina i l'Agrupación Coral Unión Musical Porteña. Els diferents cors delectaran els assistents amb les interpretacions musicals i un variat repertori.

Per la seua banda, l'Agrupación Coral Lira Saguntina versionarà cançons com _Contigo en la distancia_ de César Portillo o _A mi tierra_ de S. Cuarteto. D'altra banda, en la segona part de l'acte, l'Agrupación Coral Unión Musical Porteña interpretarà cançons com _Unchained Melody_ de la banda sonora de la pel·lícula Ghost o, _Jacinto Chiclana_ de A. Piazzola.

Este Intercanvi de Corals està inclòs dins d'una campanya de concerts musicals que la Federació de Societats Musicals de la Comunitat Valenciana (FSMCV) oferix a les Societats Musicals de la Comunitat Valenciana que estan federades. L'acte, que està organitzat amb la col·laboració de l'Ajuntament de Sagunt, té com a finalitat posar en contacte les diferents Societats Musicals de la Comarca i de la Comunitat Valenciana.

*   [](http://www.facebook.com/sharer.php?u=https://aytosagunto.es/va/actualitat/un-nou-intercanvi-de-corals-tindra-lloc-este-divendres-en-l-auditori-joaquin-rodrigo/ "Facebook")
*   [](http://twitter.com/share?url=https://aytosagunto.es/va/actualitat/un-nou-intercanvi-de-corals-tindra-lloc-este-divendres-en-l-auditori-joaquin-rodrigo/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/un-nou-intercanvi-de-corals-tindra-lloc-este-divendres-en-l-auditori-joaquin-rodrigo/ "Linked In")
*   [](mailto:?body=https://aytosagunto.es/va/actualitat/un-nou-intercanvi-de-corals-tindra-lloc-este-divendres-en-l-auditori-joaquin-rodrigo/)